Նախագիծ

ՀԱՎԵԼՎԱԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ԱՎԱԳԱՆՈՒ

2024 ԹՎԱԿԱՆԱԻ ՕԳՈՏՈՍԻ 26-ի

------- ՈՐՈՇՄԱՆ

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՍՏԱՆԱԼՈՒ

Սույն կարգով սահմանվում է Հայաստանի Հանրապետության Արմավիրի մարզի Խոյ համայնքի ավագանուն համայնքի բյուջեից տրվող ամսական դրամական փոխհատուցում ստանալու պայմանները.

1.Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց իր ցանկությամբ և ավագանու որոշմամբ կարող է ստանալ ամսական դրամական փոխհատուցում` Հայաստանի Հանրապետության Ազգային ժողովի պատգամավորի ամենամսյա պատգամավորական ծախսերի 30 տոկոսի չափով:

2. Հայաստանի Հանրապետության Արմավիրի մարզի Խոյ համայնքի ավագանու անդամը ստանում է իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցում, եթե՝

1. մասնակցել է համայնքի ավագանու նիստերին և քվեարկություններին
2. անդամակցել է ավագանու որևէ մշտական հանձնաժողովի և մասնակցել մշտական հանձնաժողովի նիստերին ու աշխատանքներին,
3. մասնակցել է ավագանու կողմից անցկացվող քաղաքացիների ընդունելություններին, հանրային քննարկումներին:
4. Սահմանել, որ սույն որոշման 1-ին կետով նախատեսված դրամական փոխհատուցումն ավագանու անդամներին է տրամադրվում.  
   1) առանց ավագանու անդամների կողմից իրենց պարտականությունների կատարման հետևանքով առաջացած ծախսերը հիմնավորող փաստաթղթերի ներկայացման,

2)դրամական փոխհատուցում ստանալու ցանկության վերաբերյալ ավագանու անդամի դիմումի հիման վրա, որը ներկայացվում է Խոյի համայնքապետարանի աշխատակազմի քարտուղարին,

3) անկանխիկ, յուրաքանչյուր ամսվա համար մինչև հաջորդող ամսվա 10-ը:

4. Ավագանու անդամին տվյալ ամսում դրամական փոխհատուցում չի վճարվում, եթե նա այդ ամսվա ընթացքում բացակայել է Խոյ համայնքի ավագանու և մշտական հանձնաժողովի նիստերից, ինչպես նաև այն դեպքերում երբ տվյալ ամսում Խոյ համայնքի ավագանու և մշտական հանձնաժողովի նիստեր չեն եղել:

ԱՇԽԱՏԱԿԱԶՄԻ ՔԱՐՏՈՒՂԱՐ՝ Ա․ ԱՌԱՔԵԼՅԱՆ